पाठ 2
पवित्र आत्म्याचे येणे
शिक्षक मार्गदर्शिका  ·  पाहा, ऐका आणि जगा – पुस्तक 8: पवित्र आत्म्याची कृत्ये
	उद्देश
	येशूने आपल्या अनुयायांवर आपला पवित्र आत्मा पाठवला म्हणजे ते प्रभूचे साक्षी होऊ शकतील हे मुलांना शिकवणे.

	शास्त्रवाचन
	प्रेषितांची कृत्ये 2:1-12

	पाठांतर वचन
	योहान 14:26
[तो] कैवारी, पवित्र आत्मा, ज्याला पिता माझ्या नावाने पाठवील, तो तुम्हांला सर्व काही शिकवील …



पाठाचे सादरीकरण
सुरुवात
एक विजेरी आणा ज्यातून तुम्ही सेल काढून टाकले आहेत. वर्गाला हे कळू देऊ नका. आपण हिचा उपयोग कशासाठी करतो? मुलांना उत्तर देण्यासाठी वेळ द्या. आपण हिचा उपयोग प्रकाश देण्यासाठी करतो, अर्थातच, म्हणजे आपल्याला अंधारात दिसू शकेल. विजेरी चालू करा. ती चालणार नाही. तिच्यात शक्ती नाही! तिच्यात शक्ती नाही कारण आत सेल नाहीत, पाहा!
पाठातील मुख्य मुद्दे
	1.चित्र 1 दाखवा. इथे काय घडत आहे त्याची थोडक्यात उजळणी करा. आपल्या मित्रांना मागे सोडून कोण जात आहे? येशू कुठे जात आहे? त्याने त्यांच्याकडे कोणाला पाठवण्याचे वचन दिले? येशूने वचन दिले की तो पवित्र आत्मा पाठवील. प्रेषितांची कृत्ये 1:8 मोठ्याने वाचा.
	2.येशू आपल्या मित्रांना सोडून पित्याकडे परत गेल्यानंतर दहा दिवसांनी सर्व प्रेषित एका ठिकाणी जमले होते. 2:1-3 ची गोष्ट आपल्या शब्दांत सांगा: जोराच्या वाऱ्यासारखा आवाज झाला आणि अग्नीच्या जिभांसारखे काहीतरी त्यांच्या प्रत्येकावर स्थिरावले. चित्र 2 दाखवा. ते देवाच्या सामर्थ्याने, पवित्र आत्म्याच्या सामर्थ्याने भरले गेले.
	3.वर्गासमोर विजेरीत सेल घाला. ती चालू करा. आता तिच्यात शक्ती आहे म्हणून ती चालते! त्याचप्रमाणे, त्या दिवसापासून येशूच्या मित्रांमध्ये त्याचे सामर्थ्य होते. या सामर्थ्यामुळे त्यांना काय करता आले त्याचे वर्णन करा (2:5-12). यहुदी पेंटेकोस्त सणासाठी यरुशलेममध्ये अनेक वेगवेगळ्या देशांतील लोक जमले होते. पवित्र आत्म्याने प्रेषितांना त्या सर्व लोकांशी त्यांच्या स्वतःच्या भाषेत येशूविषयी बोलण्याची क्षमता दिली.
कथेला आपला प्रतिसाद
येशू त्याच्यावर विश्वास ठेवणाऱ्या आणि त्याच्यावर प्रेम करणाऱ्या सर्वांना आपला पवित्र आत्मा देतो. अशा रीतीने येशू आपल्याला त्याचे साक्षी होण्यास मदत करतो; म्हणजे इतरांना त्याच्याविषयी सांगायला.
तुम्ही लहान मूल असलात तरी हे करण्याचे अनेक मार्ग आहेत. तुम्ही रविवार शाळेत ऐकलेल्या गोष्टी तुमच्या शेजाऱ्यांना आणि मित्रांना सांगू शकता. तुम्ही इथे शिकलेली गाणी तुम्ही जिथे असाल तिथे गाऊ शकता. तुम्ही एखाद्याला रविवार शाळेत किंवा चर्चला बोलावू शकता.
पाठांतर वचन पक्के करा
साक्ष देण्याविषयीच्या गाण्याने सत्र संपवा.

